Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh

na schválenie Protokolu o odzverení správy nehnuteľného majetku mestskej časti Bratislava – Nové Mesto č. 50/2012

Predkladá:						       	Materiál obsahuje:
Ing. Ľudovít Kollárik					       	1. Návrh uznesenia
prednosta MÚ						       	2. Protokol
								3. Dôvodovú správu
                                                                                	       	4. Snímku z katastrálnej mapy 
5. LV č. 3749
6. LV č. 2882
7. Geometrický plán č. 122/2011

							 

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
1. spracovateľa

					Apríl 2012

Návrh uznesenia

Miestne zastupiteľstvo

s ch v a ľ u j e

Protokol o odzverení správy nehnuteľného majetku mestskej časti Bratislava – Nové Mesto č. 50/2012, predmetom ktorého je odzverenie pozemku registra „C“ KN parcely č. 15140/75, zastavané plochy a nádvoria o výmere 76 m2, ktorý vznikol na základe geometrického plánu č. 122/2011, vyhotoveného Ing. Milicou Vaškovou dňa 13.12.2011 oddelením od parcely registra „C“ KN č. 15140/32, zastavané plochy a nádvoria o celkovej výmere 1086 m2, zapísanej na LV č. 3749 v k.ú. Nové Mesto zo správy Základnej školy Kalinčiakova 12, 831 04  Bratislava v súlade so zákonom č. 138/1991 Zb. o majetku obcí v znení neskorších predpisov a s článkom 7 Zásad hospodárenia s majetkom Hlavného mesta SR Bratislavy, zvereným do správy mestskej časti Bratislava – Nové Mesto a s majetkom vlastným.

-  s pripomienkami
-  bez pripomienok

DÔVODOVÁ  SPRÁVA

Parcela č. 15140/32, zastavané plochy a nádvoria o celkovej výmere 1 086 m2 je na základe Protokolu o zverení správy nehnuteľného majetku Hlavného mesta SR Bratislavy a sním súvisiacich práv a záväzkov č. 11 88 1541 02 00 zo dňa 16.12.2002 zverená do správy Základnej školy Kalinčiakova 12, 831 04  Bratislava (ďalej len ako „Základná škola“). 
Parcela č. 15140/32 je zapísaná na LV č. 3749 vo vlastníctve Mestskej časti Bratislava – Nové Mesto a ľavou stranou tvorí priamo hranicu s parcelou č. 15140/41, zastavané plochy a nádvoria o výmere 356 m2. Parcela č. 15140/41 súčasne so stavbou so súpisným číslom 3476 je zapísaná na LV 2882 v k.ú. Nové Mesto v podielovom spoluvlastníctve Dionýza Machciníka, bytom Jasovská 3038/1, 851 07  Bratislava, Rudolfa Machciníka, bytom Jašíkova 16, 821 03  Bratislava, Ivana Grambličku, bytom Trnavská cesta 36, 821 02  Bratislava a Romana Nagya, bytom Dunajská 369/2, 929 01  Dunajská Streda. Uvedení spoluvlastníci po nadobudnutí vlastníckeho práva v roku 2011 k predmetným nehnuteľnostiam dali vyhotoviť geometrický plán, na základe ktorého zistili, že skutkové zameranie stavby so súpisným číslom 3476 nachádzajúcej sa na parcele č. 15140/41 nie je totožné s právnym stavom ako aj s grafickým operátom katastra nehnuteľností, nakoľko časť stavby je v skutočnosti umiestnená aj na parcele č. 15140/32.  Pri novom zameraní sa zistilo, že realizované oplotenie parcely č. 15140/41 pôvodným vlastníkom zaberá aj časť parcely č. 15140/32, ktorá v zmysle geometrického plánu č. 122/2011 je označená ako novovzniknutá parcela registra „C“ KN č. 15140/75, zastavané plochy a nádvoria o výmere 76 m2. 
V súlade s vyššie uvedeným časť parcely č. 15140/32 označená ako novovzniknutá parcela č. 15140/75 nie je a ani nemôže byť Základnou školu užívaná, keďže je užívaná výlučne spoluvlastníkmi parcely č. 15140/41 a stavby na nej postavenej, resp. ich predchodcami. V záujme majetkovoprávneho usporiadania vzťahu k dotknutej parcele, spoluvlastníci požiadali mestskú časť o odkúpenie dotknutej časti pozemku, a to parcely č. 15140/75. Nakoľko je však táto časť pozemku zverená do správy Základnej školy je potrebné predmetnú časť pozemku označenú ako parcela č. 15140/75 o výmere 76 m2 odzveriť zo správy Základnej školy. Schválenie predkladaného materiálu je podmienkou pre schválenie materiálu týkajúceho sa predaja pozemku registra „C“ KN parcely č. 15140/75 pre Dionýza Machciníka, bytom Jasovská 3038/1, 851 07 a ostatných spoluvlastníkov.
V súlade so zákonom č. 138/1991 Zb. o majetku obcí v znení neskorších predpisov a s článkom 7 Zásad hospodárenia s majetkom Hlavného mesta SR Bratislavy, zvereným do správy mestskej časti Bratislava – Nové Mesto a s majetkom vlastným, navrhujeme schváliť Protokol o odzverení správy nehnuteľného majetku mestskej časti Bratislava – Nové Mesto č. 50/2012, predmetom ktorého je odzverenie pozemku registra „C“ KN parcely č. 15140/75, zastavané plochy a nádvoria o výmere 76 m2 zo správy Základnej školy Kalinčiakova 12, 831 04  Bratislava, nakoľko tento nie je spôsobilý byť predmetom zverenia do správy, keďže správca nemôže plne využívať oprávnenia vyplývajúce zo správy zvereného majetku.  

Protokol o odzverení správy nehnuteľného majetku 
mestskej časti Bratislava – Nové Mesto č. 50/2012
(ďalej len ako „Protokol“)

Odovzdávajúci:		Základná škola Kalinčiakova 
Zastúpený:			Dušan Noga, riaditeľ 
Sídlo:				Kalinčiakova 12, 831 04  Bratislava
IČO: 				31 753 728
(ďalej len ako „Odovzdávajúci“)

Preberajúci:			Mestská časť Bratislava – Nové Mesto
Zastúpený:			Mgr. Rudolf Kusý, starosta
Sídlo:				Junácka 1, 832 91  Bratislava
IČO: 				00 603 317
(ďalej len ako „Preberajúci“)

Článok I

1.	Predmetom tohto Protokolu je odzverenie správy nehnuteľného majetku mestskej časti Bratislava – Nové Mesto a s ním súvisiacich práva a záväzkov, a to nehnuteľnosti v katastrálnom území Nové Mesto, pozemku registra „C“ KN:

- parcely č. 15140/75, zastavané plochy a nádvoria o výmere 76 m2.

2.	Parcela č. 15140/75 vznikla na základe geometrického plánu č. 122/2011, vyhotoveného Ing. Milicou Vaškovou dňa 13.12.2011 oddelením od parcely registra „C“ KN č. 15140/32, zastavané plochy a nádvoria o celkovej výmere 1086 m2, ktorá je evidovaná na LV č. 3749 v k.ú. Nové Mesto.

3.	Parcela č. 15140/32 je na základe Protokolu o zverení správy nehnuteľného majetku Hlavného mesta SR Bratislavy a sním súvisiacich práv a záväzkov č. 11 88 1541 02 00 zo dňa 16.12.2002 zverená do správy Základnej školy Kalinčiakova 12, 831 04  Bratislava. 

Článok II

1.	Správa nehnuteľného majetku, parcely č. 15140/75 sa odníma z dôvodu, že Odovzdávajúci ako správca nemôže plne využívať oprávnenia vyplývajúce zo správy zvereného majetku.  

Článok III

1.	Ostatná časť parcely č. 15140/32, zastavané plochy a nádvoria o výmere 1 010 m2 zostáva naďalej zverená v správe Základnej školy Kalinčiakova 12, 831 04  Bratislava. 
2.	Ostatné body Protokolu o zverení správy nehnuteľného majetku Hlavného mesta SR Bratislavy a sním súvisiacich práv a záväzkov č. 11 88 1541 02 00 zo dňa 16.12.2002 ostávajú nezmenené.  

3.	Neoddeliteľnou súčasťou tohto Protokolu je: 
-	Príloha č. 1 – geometrický plán č. 122/2011.
 
4.	Protokol je vyhotovený v 4 rovnopisoch, z ktorých Odovzdávajúci obdrží 1 vyhotovenie a Preberajúci 3 vyhotovenia. 

5.	Protokol nadobúda platnosť a účinnosť dňom podpisu Odovzdávajúceho a Preberajúceho.

V Bratislave dňa ..............			           V Bratislave dňa ............

Odovzdávajúci:					Preberajúci:

		
____________________________                          ____________________________ 
                 Dušan Noga				            Mgr. Rudolf Kusý	
         riaditeľ Základnej školy                                            starosta mestskej časti
      Kalinčiakova 12, Bratislava                              	       Bratislava – Nové Mesto